2. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 373592 της 4/5 Σεπτ. 1995 (ΦΕΚ Β΄ 761) Κατάρτιση και τήρηση του Μητρώου Αγροτών και Αγροτικών Εκμεταλλεύσεων. Έχοντας υπόψη: 1.Τις διατάξεις: α)Του άρθρ. 29Α του Νόμ. 1558/1985 «Κυβέρνηση και κυβερνητικά όργανα» (Α΄ 134) όπως προστέθηκε με το άρθρ. 27 του Νόμ. 2081/1992 (Α΄ 154). β)Του άρθρ. 1 παρ. 11 του Νόμ. 2332/1995 (ΦΕΚ 181 Α) «Μητρώο Αγροτών και Αγροτικών Εκμεταλλεύσεων και άλλες διατάξεις». 2.Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρ.1.-1.Με την παρούσα απόφαση ρυθμίζονται οι λεπτομέρειες του Μητρώου Αγροτών και Αγροτικών Εκμεταλλεύσεων (ΜΑΑΕ), σε εφαρμογή των διατάξεων του άρθρ. 1 του Νόμ. 2332/95. 2.Η κατάρτιση και η τήρηση του ΜΑΑΕ είναι ανεξάρτητη από την τήρηση οιουδήποτε άλλου μητρώου, βιβλίου ή στοιχείου, που προβλέπουν οι κείμενες διατάξεις. Τα υφιστάμενα κατά την δημοσίευση της παρούσας απόφασης ειδικά κατά περίπτωση Μητρώα εξακολουθούν να τηρούνται. Άρθρ.9.-1.Συνιστάται στο Υπουργείο Γεωργίας, Κεντρική Γνωμοδοτική Επιτροπή Μητρώου Αγροτών και Αγροτικών Εκμεταλλεύσεων, η οποία υπάγεται στον Υπουργό Γεωργίας. 2.Η Επιτροπή συγκροτείται από τον Γενικό Γραμματέα του Υπουργείου, ως Πρόεδρο και μέλη τον Γενικόν Διευθυντή της Γενικής Διεύθυνσης Διοικητικής Υποστήριξης, τον Γενικό Διευθυντή ΔΑΓΕΠ, τον Διευθυντή της Διεύθυνσης Αγροτικής Πολιτικής και Τεκμηρίωσης, τον Διευθυντή της Διεύθυνσης Πληροφορικής, τον Πρόεδρο και ένα ακόμα μέλος της ΠΑΣΕΓΕΣ οριζόμενο από το ΔΣ αυτής, τον Πρόεδρο της ΓΕΣΑΣΕ και τον Πρόεδρο της ΣΥ ΔΑΣΕ. 3.Η γραμματειακή υποστήριξη της Επιτροπής ανατίθεται στη Δ/νση Νομοπαρασκευαστικού Έργου και Νομικών Υποθέσεων. 4.Η επιτροπή γνωμοδοτεί επί θεμάτων σχετικών με τη διαδικασία σύνταξης και αναθεώρησης του ΜΑΑΕ και για κάθε άλλο σχετικό θέμα που αναθέτει εις αυτήν ο Υπουργός Γεωργίας. Άρθρ.2.-1.Για την κατάρτιση του ΜΑΑΕ τα εις το άρθρ. 1 παρ. 4 του Νόμ. 2332/95 πρόσωπα υποχρεούνται «εντός προθεσμίας 2 μηνών από 7 Ιαν. 1977», να συμπληρώσουν και να υποβάλουν στις κατά τόπους Διευθύνσεις ή Τμήματα Γεωργίας του Υπουργείου Γεωργίας ή των Νομαρχιακών Αυτοδιοικήσεων μηχανογραφικά έντυπα που επέχουν θέση αντιστοίχων υπευθύνων δηλώσεων του Νόμ. 1599/85, βάσει των οποίων θα συνταχθεί από τις Υπηρεσίες αυτές το Μητρώο Αγροτών και Αγροτικών Εκμεταλλεύσεων κατά νομό και κατά Ο.ΤΑ. Η μέσα σε «» φράση αντικαταστάθηκε ως άνω από την 366533/2-5 Δεκ. 1996 (ΦΕΚ Β΄ 1096) απ. Υπ. Γεωργίας. Με την υπ΄ αριθ. 290763/7-18 Μαρτ. 1997 (ΦΕΚ Β΄213) Απόφαση Υπουργού Γεωργίας ορίστηκε η 26.3.1997 ως ημερομηνία λήξης της προθεσμίας υποβολής, από τα στην παράγραφο 4 του άρθρου 1 του Ν. 2332/1995 πρόσωπα, των μηχανογραφικών εντύπων (υπευθύνων δηλώσεων), για την εγγραφή αυτών στο Μητρώο Αγροτών και Αγροτικών Εκμεταλλεύσεων (Μ.Α.Α.Ε.). 2.Για κάθε μεταγενέστερη μεταβολή των στοιχείων του άρθρ. 3 της παρούσας, υποχρεούνται τα ως άνω πρόσωπα να υποβάλουν συμπληρωματική δήλωση κατά τον μήνα Οκτώβριο εκάστου έτους. Κατά τον ίδιο μήνα εκάστου έτους υποχρεούνται τα πρόσωπα που αποκτούν για πρώτη φορά τις προϋποθέσεις που προβλέπουν οι διατάξεις του άρθρ. 1 παρ. 4 του Νόμ. 2332/95 να υποβάλουν την οριζόμενη στην παρούσα απόφαση δήλωση. Άρθρ.3.-Το Μητρώο Αγροτών και Αγροτικών Εκμεταλλεύσεων περιλαμβάνει τα στοιχεία σύμφωνα με το υπόδειγμα που προσαρτάται στην παρούσα απόφαση και αποτελεί αναπόσπαστο τμήμα της. Άρθρ.4.-1.Οι κατά τα προηγούμενα άρθρα υποβαλλόμενες δηλώσεις ελέγχονται από τις Υπηρεσίες του άρθρ. 2 της παρούσας, ως προς την πληρότητά τους. Εάν κατά τον έλεγχο διαπιστωθούν ελλείψεις καλούνται με τον προσφορότερο τρόπο οι δηλούντες να τις συμπληρώσουν, εντός προθεσμίας 5 ημερών από της προσκλήσεως. 2.Η παράλειψη υποβολής της κατά τις διατάξεις της παρούσας, δήλωσης ή ψευδής δήλωση, ή η παράλειψη της συμπλήρωσης της δήλωσης, κατόπιν της πρόσκλησης, που προβλέπεται στην προηγούμενη παράγραφο του παρόντος άρθρου, συνεπάγεται την επιβολή των διοικητικών και λοιπών κυρώσεων που προβλέπονται στις διατάξεις του άρθρ. 1 παρ. 8 του Νόμ. 2332/95 με απόφαση του Προϊσταμένου των Υπηρεσιών του άρθρ. 2 της παρούσας. Με απόφαση του Προϊσταμένου των Υπηρεσιών του άρθρ. 2 της παρούσας δύναται να παραλείπεται η επιβολή κυρώσεων σε περίπτωση μη υποβολής συμπληρωματικών δηλώσεων όταν οι κατά την παρ. 2 του άρθρ. 2 της παρούσας μεταβολές των στοιχείων ή οποιεσδήποτε άλλες παραλείψεις είναι επουσιώδεις. 3.Ψευδείς δηλώσεις θα παραπέμπονται εις τον αρμόδιο Εισαγγελέα Πλημμελειοδικών, για παράβαση των διατάξεων του Νόμ. 1599/1985. 4.Μετά τον έλεγχο, οι δηλώσεις αποστέλλονται στο μηχανογραφικό κέντρο σύμφωνα με τις διατάξεις της παρ. 9 του άρθρ. 1 του Νόμ. 2332/95 και συντάσσεται το ΜΑΕΕ, το οποίο με μέριμνα των Υπηρεσιών του άρθρ. 2 της παρούσας δημοσιεύεται αμέσως, με τοιχοκόλληση, στα γραφεία των Οργανισμών Τοπικής Αυτοδιοίκησης (ΟΤΑ), των τόπων μόνιμης κατοικίας των δηλούντων, συντασσομένου και πρακτικού τοιχοκόλλησης εκ μέρους των ΟΤΑ, αντίγραφο του οποίου παραδίδεται στις ανωτέρω Υπηρεσίες. Το ΜΑΕΕ παραμένει τοιχοκολλημένο επί 20 ημέρες. Όποιος θεωρεί ότι τα δημοσιευθέντα στοιχεία δεν είναι αληθή, υποβάλλει ενστάσεις ή καταγγελίες εντός προθεσμίας 10 ημερών μετά την παρέλευση του 20ήμερου της τοιχοκόλλησης, στις Δ/νσεις ή Τμήματα Γεωργίας του άρθρ. 2 της παρούσας, συντασσομένης εκθέσεως εγχειρίσεως. Οι ενστάσεις και καταγγελίες διαβιβάζονται αυθημερόν στις πενταμελείς επιτροπές του άρθρ. 5 της παρούσας. (Αντί για τη σελ. 372,45) Σελ. 372,45(α) Τεύχος 1452 Σελ. 99 Διεθνείς Συμβάσεις Προστασίας φυτών 16.Ε.α.1 Μητρώο Αγροτών 16.Δ.θ.2 Άρθρ.5.-1.Σε κάθε νομό, συγκροτούνται, με απόφαση του Νομάρχη, ειδικές πενταμελείς επιτροπές, κατά Δ/νση ή Τμήμα Γεωργίας, για τον έλεγχο των ενστάσεων, ή καταγγελιών που θα προκύψουν κατά τη διαδικασία κατάρτισης και τήρησης του ΜΑΑΕ. 2.Οι επιτροπές αυτές αποτελούνται από τον Προϊστάμενο της Διεύθυνσης ή Τμήματος Γεωργίας, ως Πρόεδρο, 2 υπαλλήλους των υπηρεσιών Γεωργίας, έναν εκπρόσωπο της Ένωσης Αγροτικών Συνεταιρισμών και έναν εκπρόσωπο της Ομοσπονδίας Αγροτικών Συλλόγων του Νομού. Με την ίδια απόφαση ορίζονται και οι αναπληρωτές των ανωτέρω. Σε περίπτωση ύπαρξης περισσοτέρων  του ενός εκ των  ανωτέρω αναφερομένων αντιστοίχως φορέων, στην επιτροπή μετέχει ο εκπρόσωπος του πλέον αντιπροσωπευτικού. Εάν οι φορείς δεν προτείνουν εκπρόσωπο εντός 10 ημερών από την ημερομηνία που θα τους ζητηθεί από τον Νομάρχη, ο Νομάρχης ορίζει ως μέλος της επιτροπής, με τον αναπληρωτή του, μέλος του Δ.Σ. του φορέα. Άρθρ.6.-Οι αποφάσεις των Πενταμελών Επιτροπών εκδίδονται εντός 10 ημερών από τη διαβίβαση σε αυτές των ενστάσεων και καταγγελιών. Ο Πρόεδρος της Επιτροπής υποβάλει τις αποφάσεις στην Υπηρεσία του άρθρ. 2 της παρούσας, με μέριμνα της οποίας κοινοποιούνται στον ΟΤΑ της κατοικίας του καθού η ένσταση η καταγγελία. Η απόφαση τοιχοκολλάται με μέριμνα των Υπηρεσιών του άρθρ. 2 επί 10 ημέρες στα γραφεία του ΟΤΑ, συντασσομένου πρακτικού τοιχοκόλλησης αντίγραφο του οποίου κοινοποιείται εις την ως άνω Υπηρεσία. Μετά την παρέλευση 10 ημερών η απόφαση εκτελείται από την προαναφερθείσα Υπηρεσία Γεωργίας, τροποποιουμένου κατά το διατακτικό του ΜΑΑΕ. Κατά της αποφάσεως αυτής ασκείται προσφυγή ενώπιον του οικείου Νομάρχη εντός προθεσμίας 10 ημερών από της τοιχοκολλήσεως. Η απόφαση του Νομάρχη είναι οριστική. Άρθρ.7.-Οι Προέδροι των Πενταμελών Επιτροπών με βάση τα στοιχεία των ΜΑΑΕ, κατόπιν αίτησης των εχόντων έννομο συμφέρον, εκδίδουν πιστοποιητικά για την επαγγελματική κατάσταση των εγγεγραμμένων εις το ΜΑΕΕ και για την αγροτική τους εκμετάλλευση. Άρθρ.8.-Αντίγραφα των αρχείων των ΜΑΑΕ (δισκέτες κ.λπ.) που τηρούνται στις Υπηρεσίες Γεωργίας καθώς και αντίγραφα των αρχείων του αναλαβόντος το έργο της εισαγωγής των στοιχείων στον ηλεκτρονικό υπολογιστή και της εκτύπωσης του ΜΑΑΕ παραδίδονται στην Διεύθυνση Πληροφορικής του Υπουργείου Γεωργίας, η οποία τηρεί το συγκεντρωτικό Μητρώο Αγροτών και Αγροτικών Εκμεταλλεύσεων της Χώρας. Σελ. 372,46(α) Τεύχος 1452 Σελ100 